Viborger Samler, 1781-03-19
Subskriptions-Plan. Da Bibelen er forfattet i tvende paa den Tid levende og best dyrkede Sprog, som allerede for mange Aarhundre siden ere uddøde og nu ikkun af meget faa Lærde vel dyrkede; da den er skreven af adskillige Forfattere i en Tone og Udtrykke, stemte efter Østerlændernes Sæder, Love, Regieringsform, Tænke Handlings- og Udtryks=Maade, saa bør man ikke forundre sig over, at der i vor Danske Oversættelse af Bibelen, som haves og bruges af de fleeste, der er udarbeidet i en Tid, da den østerlandske Sprogkundskab endnu var i sin Barndom, findes mangfoldige Skriftsteder, hvis sande Mening bliver utydelig og uforstaaelig for de Fleeste, om de endog læse Skriften med den tilbørlige Agtsomhed. - Denne Mangel paa en rigtig Kundskab om vigtige Skriftsteders rette Forstand har fremavlet de fleeste nyere Tiders Skriftforagtere, som ved et flygtigt Øiekast Oversættelsen have deels søgt at udgruble Vanskeligheder i det guddommelige Ords Lærdomme, deels at indvikle Fornuften og Religions Hemmeligheder i en tilsyneladende Strid med hinanden; deels ogsaa at opdage, efter deres Tanker, uigiendrivelige Modsigelser. Heraf er reist sig dette Onde, at Bibelen, er bleven for Bibelforagteren, det samme, som vor guddommelige Forløser var for mange iblandt dem, som kunde see og hør ham: Et Tegn, som paa det heftigste og fiendtligste modsiges. Heraf har ogsaa et andet ei mindre Onde udbredet sig, at mange redelige Christne, endskiønt overhviist om Skriftens guddommelige Oprindelse, dog fordi de have fundet mange den hellige Skrifts Vidnesbyrd utydelige, ja endog anstødelige, lade Bibelen, som en beseglet Bog, blive ulæst, og overlade det til Lærerne, at bryde dens Segl. Til at afhielpe begge disse Mangler, ved at giøre Bibelen, agt= og ærværdig for Bibelfienden, og forestaaelig og læseværdig for Bibelvennen, have i nyere Tider, og besynderlig i vore Dage, berømmelig lærde Mænd, som foreene en udbredt og Filosofisk Kundskab om de østerlanske og de græske Sprog tilligemed moedne Jndsigter i Oldtidens Historie og Sæder, en Michaelis, en Lilienthal, en Moldenhauer, en Rosen muller, en Jachariæ, en Tobler, en Hest, en Mosche, en Jocabi, en Jerusalem, en Lange, og fleere gjort heldige Skridt paa den østerlandske Litteraturs Bane. Men da ikke saa af disse lærde Mænds Bibelarbeider ere alt for kostbare, at mange skulde kunne bekoste sig dem; da i mange af disse lærde Mænd Værker en og anden lærerig Anmærkning og Forklaring findes indstrøet; da ogsaa mangen en grundig Forklaring over et og andet lærerigt Skriftsted i latinske academiske smaa Afhandlinger bliver ubemærket, og ikke saa almeennyttig, som den billig burde; har jeg fattet den Beslutning, i Fald samme maatte finde det høistærede Publikums bifald og Understøttelse, at udgive en Samling af lærerige og almeennyttige Anmærkninger over vigtige Skriftesteder, uddragen af disse Mænds Bibelarbeider; hvilke fornemmelig skulle oplyse de dunkle og mørke Steder i vor almindelige Danske Bibeloversættelse, og give dem en bestemt Vished, hæve redelige Christnes Tvivl, redde Bibelens Ære mod Bibelfiendernes Jndvendinger og udbrede Lys, hvor dette bør hentes, fra Kundskab om Oldtidens Historie og Sæder. - Det Nøiagtige, det Visse, det Grundige skal udvælges, al unødvendig Vidtløftighed forbigaaes; grammatikalske Anmærkninger, forskiellige Læsearter, skulle faae en Plads, hvor de ei skulle staae den hebraiske og grædskenkyndige Læser i Veien. Saadanne Anmærkninger tænker jeg at udgive heftviis, saaledes, at tvende hefter kan udgiøre et Octavbind under Titel Samling af lærerige og almeennyttige Anmærkninger for Bibelvenner.